VS002514
Datum: 2005-05-04T02:00:00.000+02:00
datum_sodbe_i_stopnje: 2010-01-25T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe sluha in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: zelo hudi primeri
odskodnina: 85.000 EUR (končni znesek odškodnine je bil ustrezno zmanjšan glede na izplačano odškodnino)
opombe: II Ips 62/2011 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Študent.

## Škodni dogodek

Prometna nesreča – kot voznika motornega kolesa ga je zbilo motorno vozilo, ki se je nepravilno vključevalo v promet.

## Poškodba

Razpoka zoženega dela prsne aorte, raztrganina črevesnega oporka in tankega črevesja, zlom sklepne ponvice desnega kolka, odprt zlom leve golenice, zlom križnice na desni strani, ki je povzročila poškodbo živcev in okvaro mišic, znotrajsklepni zlom kondolarnega izrastka spodnje čeljustnice obojestransko, zlom zobne krone več zob zgoraj in spodaj, raztrganje ledvičnega meha desne ledvice, pretres možganov, raztrganje zunanjega sluhovoda, razpočna rana spodnje ustnice in sluznice ust.

## Telesne bolečine

32.000 EUR Hude stalne telesne bolečine – 90 dni, srednje hude občasne telesne bolečine – 30 dni, občasne lahke telesne bolečine – še vedno pri hranjenju, v nogah in desnem kolku pa pri intenzivnejši fizični aktivnosti in spremembi vremena; bodoče bo trpel v obliki občasnih lažjih bolečin.

#### Hospitalizacija

Kumulativno 4 mesece; 6 operacij v splošni anesteziji, 30 dni v intenzivni negi; več posegov na zobeh in čeljusti v lokalni anesteziji.

#### Ambulantno zdravljenje

100 pregledov pri 5 različnih specialistih in splošnem zdravniku.

#### Rehabilitacija

Fizioterapija več kot 1 leto.

#### Nevšečnosti med zdravljenjem

30 dni na intenzivni negi (15 dni priklopljen na umetna pljuča s cevko, speljano skozi sapnik, prejemanje intravenske tekočine, hrane in zdravil); prejemanje anestezij, več RTG in CT preiskav, kateter v sečnem in ledvičnem mehurju (3 tedne), gastrična sonda (nekaj dni), odvod urina (3 tedne), več punkcij prsnega koša, večkrat dnevno prevezovanje ran (1 mesec), transfuzije krvi, odvisnost od tuje pomoči pri negi, hranjenju; 14 dni ni užival hrane skozi usta, 1 mesec jedel le pasirano hrano, nošenje zobne opornice, ki jo je bilo treba snemati in nameščati med hranjenjem (30 dni), uporaba invalidskega vozička (1 mesec), hoja z berglami (1 leto) – občasno pa še vedno, prejemanje antibiotikov (2 meseca), razprtje rane koz zaplet operacijskega zdravljenja.

## Strah

4.000 EUR Primarnega strahu ni utrpel zaradi nezavesti; zelo hud sekundarni strah za življenje (15 dni), v zmernejši obliki pred vsako operacijo, v času zdravljenja in rehabilitacije (45 dni). Strah ga je še vedno zaradi bojazni pred operacijo artroze v čeljustnih sklepih in menjave desnega kolčnega sklepa s protezo.

## Zmanjšanje življenjske aktivnosti

44.000 EUR ZŽA je 50%. Težave ima vsakdanjih opravilih, vključevanju v družabno življenje. Omejen je pri spolnem življenju (težave z erekcijo). Pred nesrečo se je tekmovalno ukvarjal z motociklizmom česar ne more več. Težave ima pri plavanju – ne more izenačevati tlaka, zato pod vodo ne more plavati, daljšem sedenju, odvajanju in blata in zadrževanju urina, pod popkom se mu je ponovila kila. Omejen je pri hranjenju saj ne more gristi trde hrane. Zaradi atrofije mišic ni zmožen daljšega teka, hoje v hrib in navzgor po stopnicah, omejen je pri vsakdanjih opravilih (tuširanje, oblačenje, hranjenje) – predvsem zaradi bolečin v čeljustnih sklepih in kolku, ki bodo le napredovale.

## Skaženost

5.000 EUR Zaradi poškodbe zobovja ima drugačen ugriz; zaradi poškodbe čeljusti ima rahlo razvlečen spodnji del obraza; številne razvlečene hipertrofične brazgotine po telesu, ki ga estetsko motijo. Estetska motnja je tudi otežena hoja zaradi poškodbe kolka, zaradi katere rahlo šepa; ima atrofične spremembe na mišicah leve goleni in desnega stegna. Vse to ga moti predvsem poleti, saj ima občutek, da je v centru pozornosti.

---

OZ člen 179